Publicēts:
Latvijas Vēstnesis
, 162 (3320),
12.10.2005.
Izdevējs: 
Ministru kabinets
Veids: 
noteikumi
Numurs: 
754
Pieņemts: 
04.10.2005.
Stājas spēkā: 
13.10.2005.
Attēlotā redakcija:
 09.08.2013. - ...
Grozījumi:
MK 06.08.2013. noteikumi 
Nr.471 / LV, 153 (4959), 08.08.2013. / Stājas spēkā 09.08.2013.
Ministru kabineta noteikumi Nr.754
 
Rīgā 2005.gada 4.oktobrī (prot. Nr.56 38.§)
Noteikumi par kriminālprocesuālo izdevumu atlīdzināšanas
kārtību un apmēru
Izdoti saskaņā ar 
Kriminālprocesa likuma
 
367.panta
 otro daļu
1. Noteikumi nosaka:
1.1. kārtību, kādā lieciniekam, cietušajam, ekspertam, revidentam, speciālistam, tulkam un citām
kriminālprocesā iesaistītajām personām no valsts budžeta līdzekļiem atlīdzina procesuālos izdevumus
kriminālprocesā (turpmāk — izdevumi);
1.2. kārtību, kādā pēc ieinteresētās personas lūguma atlīdzina lietisko pierādījumu glabāšanas un pārvietošanas
izdevumus, kā arī citus izdevumus, kas radušies kriminālprocesā;
1.3. šo noteikumu 1.1. un 1.2.apakšpunktā minēto izdevumu segšanas apmēru.
2. Šie noteikumi neregulē izdevumu atlīdzināšanu ekspertam, revidentam, speciālistam un tulkam, ja viņi piedalās
kriminālprocesā, izpildot savus dienesta pienākumus.
3. Izdevumus atlīdzina izmeklēšanas iestāde, proku
ratūra, tiesa vai iestāde, kas administrē tiesas budžetu, no
valsts budžetā šim mērķim paredzētajiem līdzekļiem, pamatojoties uz procesa virzītāja apstiprinātu personas
iesniegumu un tam pievienotajiem izdevumus apliecinošajiem dokumentiem, ja šajos noteiku
mos nav noteikts citādi.
4. Ja saņemts pilnīgs vai daļējs atteikums atlīdzināt izdevumus, to var pārsūdzēt Administratīvā procesa likumā
noteiktajā kārtībā.
5. Izdevumus, kas saistīti ar ierašanos procesuālās darbības vietā un atgrie
šanos dzīvesvietā, kā arī maksu par
naktsmītni sedz šādā kārtībā un apmērā:
5.1. izdevumus par braukšanu ar sabiedriskajiem transportlīdzekļiem (izņemot taksometru) — atbilstoši
braukšanas tarifam attiecīgajā trans
portlīdzeklī. Ja persona lūdz atlīdzināt braukšanas izdevumus pirms
atgriešanās dzīvesvietā, izdevumus sedz par braukšanu abos virzienos atbilstoši braukšanas tarifam attiecīgajā
1
/
3
Ministru prezidents A.Kalvītis 
Tieslietu ministra vietā — īpašu uzdevumu ministrs elektroniskās pārvaldes lietās J.Reirs
transportlīdzeklī. Ja persona nav saglabājusi dokumentu, kas apliecina tās braukšanas izdevumus, tos sedz
atbilstoši minimālajai braukšanas cenai (tarifam) attiecīgajā maršrutā;
5.2. izdevumus par personīgā transportlīdzekļa izmantošanu — atbilstoši patērētajai degvielai, ņemot vērā
brauciena maršrutu un kilometrāžu, kā arī attiecīgā transportlīdzekļa degvielas patēriņu;
5.3. izdevumus par naktsmītnes (viesnīcas) izmantošanu – normatīvajos aktos par komandējuma izdevumu
atlīdzināšanu noteiktajā apmērā, ja uzaicinātajai personai tajā pašā dienā nav iespējams atgriezties savā
dzīvesvietā un nav iespējams laikus ierasties procesa virzītāja noteiktajā vietā un laikā.
(Grozīts ar MK 
06.08.2013.
 noteikumiem Nr.471)
6. Summas, kas izmaksājamas cietušajam vai lieciniekam kā vidējā darba samaksa par laiku, kurā sakarā ar
piedalīšanos procesuālajā darbībā persona neveica savu darbu, izmaksā saskaņā ar normatīvajiem aktiem par kārtību,
kādā valsts institūcija darba devējam atlīdzina darbiniekam izmaksājamo vidējo izpeļņu.
7. Ekspertam, revidentam, tulkam vai speciālistam samaksā par procesa virzītāja uzdevumā paveikto darbu.
Samaksas apmēru nosaka izmeklēšanas iestāde, prokuratūra, tiesa vai iestāde, kas administrē tiesas budžetu, ņemot
vērā eksperta, revidenta, tulka vai speciālista kvalifikāciju un pamatojoties uz procesa virzītāja uzziņu (
pielikums
).
8. Izdevumus, kas radušies, veicot ekspertīzi, atlīdzina to faktiskajā apmērā.
9. Ja izdevumus par juridisko palīdzību sedz no valsts līdzekļiem, advokātam par paveikto darbu samaksā saskaņā
ar normatīvajiem aktiem, kas nosaka advokāta samaksu par valstsnodrošinātas juridiskās palīdzības sniegšanu
kriminālprocesā un samaksas kārtību.
10. Lietisko pierādījumu glabāšanas un pārsūtīšanas izdevumus sedz saskaņā ar normatīvajiem aktiem par rīcību
ar lietiskajiem pierādījumiem un arestēto mantu.
11. Citus izdevumus, kas radušies kriminālprocesā, atlīdzina to faktiskajā apmērā, pamatojoties uz procesa
virzītāja pieņemto lēmumu.
12. Izdevumus, kas saistīti ar šo noteikumu izpildi, atlīdzina likumā par valsts budžetu kārtējam gadam piešķirto
valsts budžeta līdzekļu ietvaros.
Pielikums 
Ministru kabineta 
2005.gada 4.oktobra noteikumiem Nr.754
2
/
3
© Oficiālais izdevējs "Latvijas Vēstnesis"
Tieslietu ministra vietā — īpašu uzdevumu ministrs elektroniskās pārvaldes lietās J.Reirs
3
/
3